**ANEXA VII**

 **Bursele Woodrow Wilson**

**Institutul Cultural Român şi Woodrow Wilson International Center for Scholars** au iniţiat programul de burse de cercetare pe termen scurt începând cu anul 2008. Candidaţii selectaţi vor lucra timp de 3 (trei) luni în cadrul Woodrow Wilson International Center for Scholars, în Washington D.C., unde vor derula activităţi de cercetare avansată. Programul cuprinde 3 (trei) astfel de burse în fiecare an.

Bursele se adresează **cercetătorilor români și profesioniștilor** din domenii precum istorie, politici publice, drept, ştiinţe politice şi administrative, relaţii internaţionale, **afaceri europene, studii de securitate, educație,** jurnalism, ştiinţe economice, **care derulează proiecte de cercetare a căror finalitate se poate traduce în formularea de recomandări sau propuneri în domeniul politicilor publice.**

* Candidaţii trebuie să fie implicaţi deja în proiecte de cercetare legate de priorităţile actuale ale României sau din trecutul recent al acesteia, **cu o componentă care vizează politici publice, inclusiv în context european sau în cel al relațiilor transatlantice.**
* Candidaţii trebuie să deţină un doctorat în domeniul lor de activitate sau să fie în etapa de redactare a tezei de doctorat.
* În cadrul procesului de selecţie vor avea prioritate:
	+ candidaţii care au publicat cărţi în domeniul lor de specialitate, articole în reviste ştiinţifice recunoscute în sistemul ISI **sau rapoarte extinse privind analize și propuneri de politici publice elaborate în cadrul unor proiecte de dezvoltare cu finanțare internațională.**
	+ **candidații care abordează teme din domeniile relații internaționale, afaceri europene, științe economice, educație, politici de securitate, politici sociale.**
* Candidaţii eligibili pentru acest tip de burse trebuie să fie cetăţeni români, care au dreptul să deţină o viză de tip J-1.
* Candidaţii trebuie să facă dovada utilizării fluente a limbii engleze, atestată printr-un certificat lingvistic, recunoscut internațional.

Selecţia٭ dosarelor este făcută de o comisie independentă de specialişti (**profesori universitari**), pe baza dosarelor de candidatură primite.

**Numărul de burse acordate anual:** 3 (trei) burse

**Durata burselor**: 3 (trei) luni

**Domeniile** **pentru care se organizeazã evaluarea şi selecţia:** istorie, politici publice, drept, științe politice și administrative, relații internaționale, **afaceri europene, studii de securitate, educație** jurnalism, științe economice;

**Data limită de depunere a dosarelor de candidatură**:28 martie 2024, ora 16.00

**Sumele acordate**: 14.000 USD /bursă (din care 4.000 USD reprezintă cheltuieli administrative).

Documente necesare pentru înscriere (dosarul de solicitare a bursei):

1. formularul de înscriere;
2. scurtă prezentare a proiectului de cercetare propus care să nu depăşească cinci pagini MS Word, la două rânduri, şi care trebuie să conţină:
	* o prezentare detaliată a tematicii de cercetare;
	* discuţie asupra originalităţii şi relevanţei proiectului:
	* prezentare a metodelor, teoriilor, şi surselor care vor fi folosite şi, preferabil, semnificaţia arhivelor din zona metropolitană Washington DC pentru finalizarea proiectului.
3. CV-ul candidatului (incluzând participarea la conferinţe în domeniul de specialitate, lista de publicaţii, burse şi alte premii etc.);
4. două scrisori de recomandare;
5. copii după documente oficiale care atestă participarea într-un program doctoral acreditat sau deţinerea titlului de doctor;
6. documentația trebuie trimisă atât în limba română cât și în limba engleză (proiectul de cercetare, CV-ul);
7. copie după actul de identitate;
8. declarația pe proprie răspundere din care rezultă că toate documentele sunt conforme cu originalul.
9. dovada utilizării fluente a limbii engleze, atestată printr-un certificat lingvistic, recunoscut internațional

**CALENDAR**

Publicarea anunțului initial – 14 februarie 2024;

Depunerea dosarelor – până pe 28 martie 2024, ora 16:00;

Afișarea rezultatelor – 08 aprilie 2024;

Depunerea contestațiilor – 09 – 11 aprilie 2024, ora 16:00;

Soluționarea contestațiilor – 24 aprilie 2024;

Afișarea rezultatelor finale – 25 aprilie 2024;

Semnarea contractelor: 30 aprilie – 1 septembrie 2024.

٭

|  |  |
| --- | --- |
| **Criteriul de evaluare** | **NOTA (de la 1 la 10)**  |
| **1.Calitatea realizărilor anterioare ale solicitantului** |  |
|  1.1. Gradul de corespondenţă a domeniului **profesional /** academic în care profesează cu domeniul în care este solicitată bursa (domenii: istorie, politici publice, drept, ştiinţe politice şi administrative, relaţii internaţionale, **afaceri europene, studii de securitate, educație,** jurnalism, ştiinţe economice**)** |  |
|  1.2. Gradul de performanţă a solicitantului în proiecte de cercetare şi pe parcursul redactării tezei de doctorat **sau în proiecte de dezvoltare cu finanțare internațională** |  |
|  1.3. Participare la conferinţe în domeniul de specialitate |  |
|  1.4. Lista de publicaţii |  |
|  1.5. Burse şi alte premii |  |
| **2. Calitatea proiectului** |  |
|  2.1. Relevanţa tematicii de cercetare pentru priorităţile actuale ale României sau trecutul recent al acesteia |  |
|  2.2. Coerenţa proiectului pe ansamblu, gradul de noutate şi continuitatea cu cercetările anterioare |  |
|  2.3. Gradul de detaliere a tematicii cercetării |  |
|  2.4. Relevanţa şi adecvarea metodelor, teoriilor şi surselor ce vor fi folosite |  |
|  2.5. Gradul de semnificaţie a arhivelor şi a altor surse de documentare din zona metropolitană Washington DC pentru finalizarea proiectului |  |
| **Media finală (100 puncte)** |  |